CELEX: 62021TN0039
Language: el
Date: 2021-01-25 00:00:00
Title: Υπόθεση T-39/21: Προσφυγή-αγωγή της 25ης Ιανουαρίου 2021 — PP κ.λπ. κατά Κοινοβουλίου

29.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 110/33
            
         
      Προσφυγή-αγωγή της 25ης Ιανουαρίου 2021 — PP κ.λπ. κατά Κοινοβουλίου
      (Υπόθεση T-39/21)
      (2021/C 110/37)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες-ενάγοντες: PP, PQ, PR, PS και PT (εκπρόσωπος: M. Casado García-Hirschfeld, δικηγόρος)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Οι προσφεύγοντες-ενάγοντες ζητούν από το Γενικό Δικαστήριο:
      
                  —
               
               
                  να κρίνει την παρούσα προσφυγή-αγωγή παραδεκτή και βάσιμη·
               
            
                  —
               
               
                  να ακυρώσει τις προσβαλλόμενες αποφάσεις·
               
            
                  —
               
               
                  να ακυρώσει, κατά περίπτωση, τις αποφάσεις περί απορρίψεως των διοικητικών ενστάσεων τις οποίες υπέβαλε η προσφεύγουσα-ενάγουσα κατά την έννοια του άρθρου 90, παράγραφος 2, του ΚΥΚ·
               
            
                  —
               
               
                  να υποχρεώσει το Κοινοβούλιο να ικανοποιήσει την ηθική βλάβη η οποία υπολογίζεται κατά δίκαιη και εύλογη κρίση σε 1 000 ευρώ κατ’ άτομο·
               
            
                  —
               
               
                  να υποχρεώσει το Κοινοβούλιο να αποκαταστήσει την περιουσιακή ζημία η οποία αντιστοιχεί σε 25 % της αμοιβής τους και να καταβάλει τους αντισταθμιστικούς τόκους και τους τόκους υπερημερίας που έχουν εν τω μεταξύ καταστεί απαιτητοί·
               
            
                  —
               
               
                  να καταδικάσει το καθού-εναγόμενο στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής τους κατά της αποφάσεως του Κοινοβουλίου της 31ης Μαρτίου 2020 σχετικά με την προσωρινή μερική απασχόληση εκτός του τόπου υπηρεσίας για οικογενειακούς λόγους εξαιτίας της COVID-19 (απόφαση σχετικά με τη μερική απασχόληση 75 % COVID») καθώς και κατά κάθε συναφούς ατομικής αποφάσεως που τους αφορά, οι προσφεύγοντες-ενάγοντες προβάλλουν τέσσερις λόγους.
      
                  1.
               
               
                  Με τον πρώτο λόγο προβάλλεται ένσταση ελλείψεως νομιμότητας καθόσον οι προσβαλλόμενες αποφάσεις ελήφθησαν κατ’ εφαρμογήν παράνομων εσωτερικών κανόνων.
               
            
                  2.
               
               
                  Ο δεύτερος λόγος περιλαμβάνει δύο σκέλη:
                  
                              —
                           
                           
                              με το πρώτο σκέλος προβάλλεται παράβαση του άρθρου 4 του παραρτήματος VII του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ) και πρόδηλη πλάνη εκτιμήσεως, καθόσον το καθού –εναγόμενο δεν έλαβε προδήλως υπόψη την έννοια της αποδημίας·
                           
                        
                              —
                           
                           
                              με το δεύτερο σκέλος προβάλλεται παράβαση των άρθρων 62 και 69 του ΚΥΚ και παραβίαση των αρχών της νομιμότητας και της ασφάλειας δικαίου.
                           
                        
            
                  3.
               
               
                  Με τον τρίτο λόγο προβάλλεται παραβίαση της αρχής της ίσης μεταχειρίσεως και της απαγορεύσεως των διακρίσεων, καθώς και παραβίαση της αρχής της χρηστής διοικήσεως και παράβαση του καθήκοντος μέριμνας.
               
            
                  4.
               
               
                  Με τον τέταρτο λόγο προβάλλεται παράβαση του άρθρου 85 του ΚΥΚ όσον αφορά την αναζήτηση των αχρεωστήτως καταβληθέντων.
               
            Τέλος, οι προσφεύγοντες-ενάγοντες ζητούν την αποκατάσταση της περιουσιακής ζημίας και την ικανοποίηση της ηθικής βλάβης που υποστηρίζουν ότι υπέστησαν λόγω των προσβαλλομένων αποφάσεων.